polyglot-tagger/wikipedia-language-snippets-filtered huggingface dataset:
ఇతడు ఛందశ్శాస్త్రము, అలంకార శాస్త్రము, వైదిక వాఙ్మయము, వ్యాకరణశాస్త్రము, షడ్దర్శనాలు, ధర్మశాస్త్రము, చరిత్ర, జీవ శాస్త్రము, భౌతికశాస్త్రము, రసాయనశాస్త్రము, సాంకేతిక విద్యలను బాగుగా అధ్యయనం చేశాడు. ఆయా శాస్త్రాలలో పరిశోధనలు చేయడమే కాక పలు నూతన అంశాలను కనుగొన్నాడు. ఇతనికి కన్నడ, సంస్కృతము, ఇంగ్లీషు, ప్రాకృతం, పాళీ, తెలుగు, తమిళం, హిందీ, మరాఠీ భాషలలో మంచి పాండిత్యం ఉంది. అంతేకాక గ్రీకు, లాటిన్, ఇటాలియన్ భాషలను కూడా అధ్యయనం చేశాడు. సంగీతం, నృత్యం, తైలవర్ణ చిత్రకళలో ఆరితేరినాడు.
1912 డిసెంబరు 18 న చార్లెస్ డాసన్, జియోలాజికల్ సొసైటీ ఆఫ్ లండన్ సమావేశంలో, అంతకు నాలుగేళ్ళ కిందట పిల్ట్‌డౌన్ లోని కంకర గొయ్యి వద్ద ఒక పనివాడు తనకు ఒక పుర్రె భాగాన్ని ఇచ్చాడని చెప్పాడు. డాసన్ ప్రకారం, అతను అక్కడికి వెళ్ళడానికి కొద్ది కాలం ముందు ఆ పనివారు పుర్రెను కనుక్కున్నారు. అదొక కొబ్బరికాయ శిలాజం అనుకుని వాళ్ళు దాన్ని పగలగొట్టారు. ఆ తరువాత డాసన్ అనేక సార్లు ఆ స్థలానికి వెళ్ళినపుడు పుర్రెకు చెందిన మరిన్ని శకలాలను కనుగొని, వాటిని బ్రిటిష్ మ్యూజియంలోని భౌగోళిక విభాగం కీపర్ ఆర్థర్ స్మిత్ వుడ్‌వర్డ్ వద్దకు తీసుకువెళ్ళాడు. వాటి పట్ల ఎంతో ఆసక్తి కలిగిన వుడ్‌వర్డ్, డాసన్‌తో కలిసి ఆ స్థలానికి వెళ్ళాడు. 1912 జూన్, సెప్టెంబరు మధ్య ఇద్దరూ కలిసి పనిచేసినప్పటికీ, డాసన్‌కు మాత్రమే మరిన్ని పుర్రె శకలాలు, దిగువ దవడ ఎముకలో సగ భాగమూ దొరికాయి. 1908 లో వెలికితీసిన పుర్రె మాత్రమే దాని ఒరిజినల్ స్థలంలో కనుగొన్నాడు. మిగతా శకలాల్లో చాలావరకూ కంకర తవ్వేటపుడు పక్కన పడవేసిన చెత్త కుప్పలలో దొరికాయి.
ముందు నుండీ, వుడ్‌వర్డ్ చేసిన పిల్ట్‌డౌన్ శకలాల పునర్నిర్మాణాన్ని కొంతమంది పరిశోధకులు గట్టిగా సవాలు చేస్తూ వచ్చారు. పునర్నిర్మాణానికి బ్రిటిష్ మ్యూజియం వారు ఉపయోగించిన శకలాలనే వాడి రాయల్ కాలేజ్ ఆఫ్ సర్జన్స్ వారు పునర్నిర్మించగా, పూర్తిగా భిన్నమైన రూపం ఏర్పడింది. మెదడు పరిమాణం, ఇతర లక్షణాలకు సంబంధించి ఆ పునర్నిర్మాణం పూర్తిగా ఆధునిక మానవుడిని పోలి ఉంది. ఇది మానవ రూపాన్ని ఎక్కువగా పోలి ఉన్నందున, ప్రొఫెసర్ ఆర్థర్ కీత్ దీనికి హోమో పిల్ట్‌డౌన్సిస్ అని పేరుపెట్టాడు. దీనికి కొన్ని సంవత్సరాల ముందు హైడెల్‌బర్గ్ శిలాజాలను కనుగొన్న ఒట్టో స్కోటెన్సాక్ కూడా ఈ శకలాలు సరైనవే అని భావించాడు; ఆధునిక మానవుల పూర్వీకుడికి ఇది చక్కటి ఆధారమని ఆయన అభివర్ణించాడు. ఫ్రెంచ్ జెస్యూట్ పాలియోంటాలజిస్టు, భూవిజ్ఞాన శాస్త్రవేత్త అయిన పియరీ టెయిల్‌హార్డ్ డి చార్డిన్, వుడ్‌వర్డ్‌తో కలిసి పిల్ట్‌డౌన్ పుర్రెను వెలికి తీయడంలో పాల్గొన్నాడు.
ఆ శకలాలు పునర్నిర్మించినపుడు, పుర్రె ఆధునిక మానవుడితో సరిపోలినట్లు తేలిందని అదే సమావేశంలో వుడ్‌వర్డ్ చెప్పాడు. ఆక్సిపుట్ , మెదడు పరిమాణం ఇందుకు మినహాయింపు. మెదడు పరిమాణం ఆధునిక మానవుడి పరిమాణంలో మూడింట రెండు వంతులే ఉంది అని కూడా చెప్పాడు. మానవుడి లాంటి రెండు మోలార్ దంతాలు తప్పించి, దవడ ఎముక అచ్చం ఆధునిక, యువ చింపాంజీ లాగానే ఉందని కూడా అతను సూచించాడు. బ్రిటిష్ మ్యూజియం చేసిన పుర్రె పునర్నిర్మాణాన్ని బట్టి, పిల్ట్‌డౌన్ మనిషి వాలిడికి, మానవుడికీ మధ్య తప్పిపోయిన పరిణామ సంబంధాన్ని సూచిస్తోందని వుడ్‌వర్డ్ ప్రతిపాదించాడు. ఎందుకంటే మానవుడిలాంటి కపాలం, వాలిడి లాంటి దవడతో కలిసి ఉండటం వల్ల అప్పట్లో ఇంగ్లండులో ప్రాచుర్యంలో ఉన్న పరిణామ సిద్ధాంతమైన - మానవ పరిణామం మెదడుతోటే ప్రారంభమైందనే భావనకు ఇది సమర్ధనగా ఉంది.
1915 లో, డాసన్ ఒక కొత్త స్థలంలో మరొక పుర్రెకు చెందిన మూడు శకలాలను కనుగొన్నట్లు చెప్పుకున్నాడు. ఈ స్థలం తొలి స్థలానికి సుమారు 2 మైళ్ళ దూరంలో ఉంది. ఈ స్థలం ఎక్కడ ఉందో చెప్పమని వుడ్‌వర్డ్ అనేక సార్లు అడిగాడు గానీ డాసన్ చెప్పలేదు. ఇప్పటివరకు ఆ స్థలం ఎక్కడ ఉందో బయట పడనే లేదు. అక్కడ కనుగొన్న వాటి వివరాలు ఎక్కడా అక్షరబద్ధం కాలేదు. 1916 ఆగస్టులో డాసన్ మరణించిన ఐదు నెలల తరువాత గానీ వుడ్‌వర్డ్ ఈ కొత్త కనుగోళ్ళను సొసైటీకి సమర్పించలేదు. అవి ఎక్కడ దొరికాయో తనకు తెలుసునన్నట్లుగా అతడు ప్రవర్తించాడు. 1921 లో, అమెరికన్ మ్యూజియం ఆఫ్ నేచురల్ హిస్టరీ ప్రెసిడెంట్ హెన్రీ ఫెయిర్‌ఫీల్డ్ ఒస్బోర్న్ పిల్ట్‌డౌన్, షెఫీల్డ్ పార్క్ కనుగోళ్ళను పరిశీలించి, దవడ, పుర్రె రెండూ, "ప్రశ్నే లేదు" ఒక దానివే అని చెప్పాడు.
2016 లో ఈ మోసంపై చేసిన ఎనిమిదేళ్ళ సమీక్ష ఫలితాలు విడుదలయ్యాయి. ఈ సమీక్షలో డాసన్ మోడస్ ఆపరాండీని గుర్తించారు. అనేక నమూనాలపై ఒకే రకమైన పద్ధతిని ప్రయోగించాడు: రంగులు పూయడం, కంకరతో పగుళ్లను పూడ్చడం, దంతవైద్యుల పుట్టీతో పళ్ళను మార్చడం. ఆకారాన్ని, ట్రేస్ నూ విశ్లేషించగా, రెండు సైట్ల లోని దంతాలు కూడా ఒకే ఒరంగుటాన్‌కు చెందినవని తేలింది. ఒకే రకమైన పద్ధతులను అనుసరించడం, ఒకే మూలం ఉండటాన్ని బట్టి అన్ని నమూనాల పైనా ఒకే వ్యక్తి పని చేసాడని తెలుస్తోంది. పిల్ట్‌డౌన్ 2 తో సంబంధం ఉన్న వ్యక్తి డాసన్ ఒక్కడే. డాసన్‌కు ఈ శిలాజాలను వేరొకరు అందించి ఉండొచ్చనే అవకాశాన్ని రచయితలు తోసిపుచ్చలేదు. అయితే టెయిల్‌హార్డ్ డి చార్డిన్, డోయల్‌ లతో సహా అనేక ఇతర అనుమానితులు ఈ మోసంలో పాలుపంచుకోలేదని వారు తేల్చారు.
అసలు మోసాలను బహిర్గతం చేయాలనే ఉద్దేశంతో, మరొక "మోసగాడు" మరీ కొట్టొచ్చినట్టు కనిపించే మోసాలను కల్పించి ఉండొచ్చని 'కొంతమంది సూచించార'ని నేచురల్ హిస్టరీ మ్యూజియం ప్రొఫెసరు అడ్రియన్ లిస్టర్ చెప్పాడు. ఇది మైల్స్ రస్సెల్ ప్రతిపాదించిన సిద్ధాంతమే. 'క్రికెట్ బ్యాట్' అనే పేరు పెట్టిన మోసం అటువంటిదే. ఇతర అన్వేషణలపై సందేహాన్ని కలిగించడానికి నాటిన మోసమే ఇది కావచ్చు. డాసన్ కార్యకలాపాలను బయట పెట్టడానికి సస్సెక్స్ పురావస్తు సమాజంలోని అసంతృప్త సభ్యులు చేసిన ప్రయత్నంలో ఇది భాగమని తెలుస్తోంది. ఏదేమైనా, 'క్రికెట్ బ్యాట్' ను ఆ సమయంలో అంగీకరించారు. ఇది కొంతమందిలో అనుమానాలను రేకెత్తించినప్పటికీ, అసలు మోసాన్ని బయట పెట్టడానికి దారితీసింది.
1953 నవంబరులో టైమ్ మ్యాగజైన్, పిల్ట్‌డౌన్ మనిషి ఒక ఫోర్జరీ అని రుజువు చేసే సాక్ష్యాలను - కెన్నెత్ పేజ్ ఓక్లే, సర్ విల్ఫ్రిడ్ ఎడ్వర్డ్ లే గ్రాస్ క్లార్క్, జోసెఫ్ వీనర్ లు సేకరించిన వాటిని - ప్రచురించింది. ఆ శిలాజం మూడు విభిన్న జాతుల సమ్మేళనం అని ఆ ఆధారాలు నిరూపించాయి. ఒకటి మధ్యయుగం నాటి మానవ పుర్రె, రెండవది 500 ఏళ్ళ నాటి ఒరంగుటాన్ దిగువ దవడ, మూడవది చింపాంజీ శిలాజ దంతాలు. ఎముకలను ఇనుప ద్రావణం, క్రోమిక్ ఆమ్లాలతో కడగడం ద్వారా ఎవరో దానికి పురాతనమైనదన్నట్లుగా చిత్రీకరించారు. మైక్రోస్కోపిక్ పరీక్షలో దంతాలపై ఆకురాతి గుర్తులు బయటపడ్డాయి. దీన్ని బట్టి ఆ పళ్ళను మానవ ఆహారానికి అనుకూలంగా ఉండేలా ఎవరో మార్చారని తేల్చారు.
1912 లో, శాస్త్రీయ సమాజంలో చాలా మంది, పిల్ట్‌డౌన్ మనిషి వాలిడులకు మానవులకూ మధ్య “తప్పిపోయిన లింకు” అని నమ్మారు. అయితే, కాలక్రమేణా టాంగ్ చైల్డ్, పెకింగ్ మ్యాన్ వంటి ఇతర ఆవిష్కరణలు వెలువడడంతో పిల్ట్‌డౌన్ మనిషి చెల్లుబాటు కోల్పోయింది. ఆర్‌డబ్ల్యు ఎహ్రిచ్, జిఎమ్ హెండర్సన్ “వారి పూర్వీకుల పని పట్ల ఇంకా భ్రమలు తొలగని వారికి పిల్ట్‌డౌన్ పుర్రె అనర్హత, విస్తృత పరిణామ క్రమంలో పెద్దగా మార్పేమీ తీసుకురాదు. ఈ నమూనా ప్రామాణికత ఎల్లప్పుడూ ప్రశ్నార్థకమే” అని అన్నారు. చివరికి, 1940, 1950 లలో ఫ్లోరిన్ శోషణ పరీక్ష వంటి ఆధునిక డేటింగ్ సాంకేతికతలు, ఈ పుర్రె వాస్తవానికి ఒక మోసం అని శాస్త్రీయంగా నిరూపించాయి.
1912 లో వాలిడికి , మనిషికీ మధ్య "తప్పిపోయిన లింకు"ను కనుగొన్నానని చార్లెస్ డాసన్ పేర్కొన్నాడు. 1912 ఫిబ్రవరిలో అతడు, నేచురల్ హిస్టరీ మ్యూజియంలోని భూగర్భశాస్త్ర కీపర్ ఆర్థర్ స్మిత్ వుడ్‌వర్డ్‌ను ఈ విషయమై సంప్రదించాడు. తూర్పు సస్సెక్స్‌లోని పిల్ట్‌డౌన్ సమీపంలో ఉన్న ప్లైస్టోసీన్ కాలపు కంకర పొరలో మానవుడి పుర్రె భాగం లాంటి దాన్ని కనుగొన్నానని చెప్పాడు. ఆ వేసవిలో, డాసన్, స్మిత్ వుడ్‌వర్డ్ ఈ ప్రదేశంలో మరిన్ని ఎముకలు, హస్తకృతులను కనుగొన్నారు. అవన్నీ ఒకే వ్యక్తికి చెందినవిగా వాళ్ళు భావించారు. వీటిలో దవడ ఎముక, మరిన్ని పుర్రె శకలాలు, పలువరుస, ఆదిమ కాలపు పనిముట్లూ ఉన్నాయి.
పిల్ట్‌డౌన్ మోసంలో పియరీ టెయిల్‌హార్డ్ డి చార్డిన్ ప్రధాన అపరాధి అని స్టీఫెన్ జే గౌల్డ్ చెప్పాడు. టెయిల్‌హార్డ్ డి చార్డిన్ వెళ్ళిన ఆఫ్రికాలోని ప్రాంతాల్లో ఒక క్రమరహిత అన్వేషణ పుట్టుకొచ్చింది. లండన్లోని నేచురల్ హిస్టరీ మ్యూజియంలో హింటన్ ఒక ట్రంకు పెట్టెను పెట్టాడు. 1970 లో చూసినపుడు, అందులో పిల్ట్‌డౌన్‌లో చేసినట్టుగా అరగదీసిన పళ్ళు, రంగూ రూపూ మార్చిన జంతువుల ఎముకలూ కనిపించాయి. ఆర్థర్ కీత్ చేసిన ప్రకటనలు, అతడి చర్యలలో అసంగతాలను పరిశీలించడం ద్వారా డాసన్కు ఆర్థర్ కీత్‌ సాయపడ్డాడని ఫిలిప్ టోబియాస్ చెప్పాడు. మోసం చేసింది ఒక్కరు కాదనీ, కొంతమంది సహచరులు ఇందులో ఉన్నారనీ ఇతర పరిశోధనలు సూచించాయి.
ఆధునిక సర్వభక్షక లక్షణాని కంటే ముందే, పెద్దదైన ఆధునిక మెదడు ఏర్పడిందని అప్పట్లో శాస్త్రవేత్తలు విశ్వసించేవారు. సరిగ్గా దీనికి అనుకూలంగానే ఈ బూటక కథనాన్ని తయారుచేసారు. దాంతో దీన్ని చాలామంది నమ్మారు. జాతీయతావాదం, సాంస్కృతిక పక్షపాతం కారణంగా కొంతమంది బ్రిటిషు శాస్త్రవేత్తలు, సరైన ఆధారాలు లేనప్పటికీ ఈ శిలాజాన్ని వాస్తవమైనదిగా అంగీకరించారని భావించారు. మొట్టమొదటి మానవులు యురేషియాలో కనిపిస్తారనే యూరోపియన్ అంచనాలకు ఇది సరిపోయింది. పైగా బ్రిటిషు వారు, ఐరోపాలో దొరికిన శిలాజ హోమినిడ్లకు ఆద్యుడుగా మొదటి బ్రిటన్ ఉండాలని కోరుకున్నారు.
స్మిత్ వుడ్‌వర్డ్ పుర్రె శకలాలను పునర్నిర్మించాడు. అవి 5,00,000 సంవత్సరాల క్రితం నాటి మానవ పూర్వీకుడికి చెందినవని ప్రతిపాదించాడు. ఈ ఆవిష్కరణను జియోలాజికల్ సొసైటీ సమావేశంలో ప్రకటించారు. దీనికి లాటిన్ పేరు ఎయోంత్రోపస్ డాసోని అని పెట్టారు. సందేహాస్పదమైన ఈ వ్యవహారమంతా, 1953 లో అది మోసం అని తేలేంత వరకు కూడా వివాదాస్పద అంశంగానే ఉంటూ వచ్చింది. దానిలో కింది దవడను మార్చారని, ఒరంగుటాన్ పళ్ళను తెచ్చి ఉద్దేశపూర్వకంగా పూర్తిగా అభివృద్ధి చెందిన ఆధునిక మానవుడి కపాలంలో పెట్టారనీ తేలింది.
1913 లోనే, లండన్ కింగ్స్ కాలేజికి చెందిన డేవిడ్ వాటర్‌స్టన్, ఈ నమూనాలో వాలిడి దవడ, మానవ పుర్రె ఉన్నాయని నేచర్‌ పత్రికలో రాసాడు. అదేవిధంగా, ఫ్రెంచ్ పాలియోంటాలజిస్ట్ మార్సెలిన్ బౌల్ 1915 లో ఇదే నిర్ధారణకు వచ్చాడు. అమెరికన్ జువాలజిస్ట్ గెరిట్ స్మిత్ మిల్లెర్ వెలిబుచ్చిన మూడవ అభిప్రాయంలో పిల్ట్‌డౌన్ దవడ వాలిడి శిలాజానిదని తేల్చాడు. 1923 లో, ఫ్రాంజ్ వీడెన్‌రీచ్ ఈ అవశేషాలను పరిశీలించి, ఆధునిక మానవ పుర్రె, అరగదీసిన పళ్ళతో కూడిన ఒరంగుటాన్ దవడా అందులో ఉన్నాయని నిర్ధారించాడు.
పిల్ట్‌డౌన్ మనిషి ఒక పాలియో ఆంత్రోపోలాజికల్ మోసం. కొన్ని ఎముకల శకలాలను, అప్పటికి ఇంకా తెలియని తొలి మానవుడి శిలాజ అవశేషాలుగా చూపించిన బూటక కథనం ఇది. 1953 లో ఇదంతా మోసం అని తేల్చారు. 2016 లో జరిపిన విస్తృతమైన శాస్త్రీయ సమీక్షలో, ఈ బూటక వ్యవహారానికి కారకుడు ఔత్సాహిక పురావస్తు శాస్త్రవేత్త చార్లెస్ డాసన్ అని తేలింది.
మొదటి నుండీ కొంతమంది శాస్త్రవేత్తలు పిల్ట్‌డౌన్ వద్ద కనుగొన్న దానిపై సందేహాన్ని వ్యక్తం చేశారు. 1953 లో ఇది బూటకమని తేలడానికి ముందు దశాబ్దాలలో శాస్త్రవేత్తలు, ఇతర చోట్ల కనిపించే శిలాజాల ద్వారా తెలిసిన హోమినిడ్ పరిణామ మార్గానికి విరుద్ధంగా ఈ పిల్ట్‌డౌన్‌ ఉందని భావించారు.
షెఫీల్డ్ పార్కులో కనుగొన్న శకలాలను పిల్ట్‌డౌన్ మనిషి ప్రామాణికతకు రుజువుగా తీసుకున్నారు. వాలిడి దవడ, మానవ పుర్రెను కలిపడమనేది ఒకసారి జరిగే అవకాశం ఉండొచ్చు, కానీ అది రెండుసార్లు జరిగే అవకాశం బాగా తక్కువ. కీత్ కూడా, తనకు కొన్ని అనుమానాలున్నప్పటికీ, ఈ క్రొత్త సాక్ష్యాలను అంగీకరించాడు.
1938 జూలై 23 న, పిల్ట్‌డౌన్‌ లోని బర్ఖామ్ మేనర్ వద్ద చార్లెస్ డాసన్ పిల్ట్‌డౌన్ మనిషిని కనుగొన్న స్థలానికి గుర్తుగా సర్ ఆర్థర్ కీత్ ఒక స్మారకాన్ని ఆవిష్కరించాడు. సర్ ఆర్థర్ తన ప్రసంగంలో ఇలా అన్నాడు:స్మారక శిలపై ఉన్న శాసనంలో ఇలా రాసారు:
పిల్ట్‌డౌన్ ఫోర్జరు గుర్తింపు ఇప్పటికీ ఖచ్చితంగా తెలియదు. కాని అనుమానితులలో డాసన్, పియరీ టెయిల్‌హార్డ్ డి చార్డిన్, ఆర్థర్ కీత్, మార్టిన్ ఎసి హింటన్, హోరేస్ డి వెరే కోల్, ఆర్థర్ కోనన్ డోయల్ లు ఉన్నారు.
పిల్ట్‌డౌన్ మోసం రెండు కారణాల వల్ల ప్రసిద్ధి చెందింది: మానవ పరిణామం అనే అంశం చుట్టూ అది కొత్తగా పోగుచేసిన శ్రద్ధాసక్తులు ఒకటి కాగా, మోసం అని తేలేవరకూ, 41 ఏళ్ళ పాటు, అది నిలిచి ఉండడం రెండోది.
పనిముట్టు అనేది ఏదైనా పనిని త్వరగా, సులభంగా చేయడానికి ఉపయోగించే వస్తువు. పనిముట్ల ద్వారా వ్యక్తి యొక్క సామర్థ్యం పెరుగుతుంది. మానవుడు ఆదిమానవుడి దశ నుంచే రాతి ఉపకరణాలను ఉపయోగించడం మొదలు పెట్టాడు, తరువాత కలపతో, ఎముకలతో, లోహంతో పరికరాలు తయారు చేసుకొని వాటిని ఉపయోగించడం మొదలు పెట్టాడు. మానవ పరిణామం యొక్క చరిత్ర సాధనాల గుర్తింపుతో ప్రారంభమవుతుంది, సాధనాలను ఉపయోగించుకొనే సామర్థ్యం పైనే మానవుని అభివృద్ధి ఆధారపడి వుంది. సాధనాలను తయారు చేయడానికి సాధనాలు ఉపయోగపడతాయి. మానవులు మాత్రమే పరికరాలను ఉపయోగిస్తారని, పరికరాలను ఉపయోగించడం వలన మానవుడు చాలా అభివృద్ధి చెందాడని ఒక నమ్మకం. కానీ కొన్ని పక్షులు, కోతులు కూడా సాధారణ ఉపకరణాలను ఉపయోగిస్తాయి. పారిశ్రామిక విప్లవం సమయంలో యంత్ర పరికరాల కారణంగా కొత్త సాధనాల ఉత్పత్తి అకస్మాత్తుగా పెరిగింది.
పనిముట్లను ఉపయోగించే కొలది వాటి సామర్థ్యం పెరుగవచ్చు లేదా తగ్గవచ్చు. ఉదాహరణకు బ్లేడ్ సామర్థ్యం ఉపయోగించే కొద్ది తగ్గుతుంది. ఎందుకంటే బ్లేడు తయారు చేసినప్పుడే అత్యధిక పదునుతో చేయబడుతుంది, ఉపయోగించిన కొలది పదును తగ్గి మొద్దుబారి పని సామర్థ్యం తగ్గుతుంది. చలగపార కొత్తది మొద్దుగా ఉంటుంది, దానిని నేలను త్రవ్వడానికి ఉపయోగించినప్పుడు దాని అంచులు రాపిడి గురై పదును పెరిగి దాని పని సామర్థ్యం పెరుగుతుంది.
ఇనుప పనిముట్లను కొంత కాలం పాటు పక్కన ఉంచవలసి వస్తే వాటికి నూనెలు వ్రాసి భద్రపరుస్తారు, అందువలన అవి తొందరగా పాడుకావు. కత్తెర, కత్తి, చాకు, కత్తిపీట వంటి సాధనాలు మొద్దుబారినప్పుడు వాటికి పదును పెట్టి వాడుకోవాలి, అప్పుడు అవి బాగా పనిచేస్తాయి.
పనిముట్లను తరచుగా వాడకపోయినట్లయితే అవి పాడవుతాయి, ఇనుప పనిముట్లకు చిలుము పట్టి పాడవుతాయి, కలప పనిముట్లు చెదలు పట్టి పాడవుతాయి.
సియాల్కోట్ రైలు మార్గము సియాల్కోట్ నుండి జమ్మూ వరకు జమ్మూ, కాశ్మీర్ యొక్క రాచరిక రాష్ట్రాల్లో మొట్టమొదటి రైలు మార్గముగా నిర్మించారు.
బ్రిటన్ తరువాత జీలం నదిని కలుపుతూ, శ్రీనగర్ నుండి రావల్పిండి వరకు రైలు మార్గమును ప్రతిపాదించింది. రాష్ట్రం లోని నివాసితులు చాలామంది జమ్మూ, శ్రీనగర్ నందు నివసిస్తున్నారు ఈ ప్రతిపాదన రాజకీయంగా జనాదరణ పొందనిది అయ్యింది.
బ్రిటన్ మళ్లీ రావల్పిండి, శ్రీనగర్ మధ్య రైలు మార్గమును ప్రతిపాదించింది. మహారాజా ప్రతాప్ సింగ్, జమ్మూ, శ్రీనగర్ మధ్య వయా రాయిసీ, మొఘుల్ రహదారి మధ్య రైలు మార్గాన్ని ఆమోదించాడు. ఈ రైలు మార్గము 2 అడుగుల లేదా 2 అడుగుల 6 అంగుళాలు -గేజ్ రైల్‌గా, పీర్ పంజాల్ శ్రేణిపై 11,000 అడుగులు పైకి ఉన్న మొఘుల్ రహదారి పాస్ (ప్రస్తుతం ఉన్న పీర్ పంజాల్ రైల్వే టన్నెల్ యొక్క సగటు ఎత్తు 1,760 మీ. ) వద్దకు రాగలదు. విద్యుత్ లైన్ హైడ్రో-ఎలెక్ట్రిక్ పవర్ మూలంగా పర్వత ప్రవాహాన్ని ఉపయోగించుకుంటుంది. ఇరుకైన గేజ్, ఎత్తైన ఎత్తులో ఉన్న నడిచే రైలు మార్గం వాతావరణం మీద ఆధారపడి ఉంటుంది. డార్జిలింగ్ హిమాలయన్ రైల్వే మాదిరిగానే దాని వేగం, సామర్థ్యాన్ని నియంత్రిస్తుంది.
భారత దేశం యొక్క విభజనతో, జమ్మూ-సియాల్కోట్ రైలు మార్గము మూసివేయబడింది. భారత రైలు నెట్వర్క్ నుండి జమ్మును విడదీయ బడింది. పఠాన్‌కోట్ నుండి జమ్మూకు కొత్త మార్గం అవసరం ఏర్పడింది. శ్రీనగర్‌కు ప్రతిపాదిత పొడిగింపు పీర్ పంజాల్ రేంజ్ వరకు యొక్క ప్రాథమిక సర్వే తర్వాత ఆర్ధికపరంగా సరికానిదిగా తీసివేయబడింది.
జమ్మూ తావి నుండి ఉధంపూర్ వరకు రైల్వే లైన్ నిర్మాణం ఐదు సంవత్సరాల్లో పూర్తి చేయాలని సానుకూల షెడ్యూల్తో 500 మిలియన్ బడ్జెట్తో మొదలవుతూ ప్రారంభించారు.
బారాముల్లాకు రైల్వే లైన్ అవసరముందని, ఇది కజిగూండ్ నుండి శ్రీనగర్ వరకు, బారాముల్లా వరకు నడుస్తుంది అని రైల్వే మంత్రి ప్రకటించారు. పర్వతాల ద్వారా కాట్రా నుండి కజిగూండ్ వరకు ఉన్న ట్రాక్ ఇప్పటికీ సాధ్యం కానిదిగా కనిపిస్తుంది.
భారత ప్రభుత్వం రైల్వే లైన్‌ను జాతీయ ప్రాజెక్టును పూర్తిగా ప్రకటించింది. ప్రభుత్వం పూర్తిగా నిధులు సమకూరుస్తుంది. దీని అంచనా వ్యయం 60 బిలియన్ గా నిర్ణయించారు.
భూగర్భ అస్థిరత్వంపై అనుమానంతో ప్రస్తుత ఎలైన్‌మెంట్‌తో ఉన్న కాత్రా, ఖజీగండ్ మధ్య మార్గాన్ని రైల్వే మంత్రిత్వ శాఖ ఈ ప్రాజెక్టును రద్దు చేసింది. ప్రధాన మార్గాల్లో మార్పులకు ఇంతకు ముందు ఈ విభాగంలో పని కోసం జారీ చేసిన అన్ని ఒప్పందాలను రద్దు చేయమని కోరింది. ఈసెక్షన్లో అన్ని పనులను ఆపడానికి కొంకణ్ రైల్వేని ఆజ్ఞాపించింది. ప్రాజెక్ట్ యొక్క లెగ్ 2 యొక్క సాధ్యతని పరిశీలించడానికి, పీర్ పంజాల్ రేంజ్ మార్గాన్ని మరల మరలా పరిశీలించడానికి ఒక కమిటీని రైల్వే బోర్డు నియమించింది. ఇది తక్కువ లైన్ కోసం తాజా సర్వేను ప్రతిపాదించింది. మంగజమా, అనంతనాగ్‌ల మధ్య లెగ్ 3 యొక్క మొదటి 66 కిలోమీటర్ల విభాగం, అక్టోబర్ 11 న, 14 నెలల షెడ్యూల్ పెట్టి, రెండు దిశలలో రోజుకు రెండుసార్లు రోజువారీ సేవలను ప్రారంభించాలని నిర్ణయించారు. సాదా కనెక్షన్ వలన ప్రభావితం అయి సమస్యలు కొనసాగుతాయి.
14 ఫిబ్రవరి న, లెగ్ 3 సర్వీస్ బారాముల్లాకు విస్తరించబడింది. కమిటీ ఇప్పటికే ఉన్న చిన్న మార్పులతో ఉన్న ఎలైన్‌మెంట్‌తో ఆమోదించిన తరువాత, జూన్ మాసంలో, కాట్రా, కజిగుండ్ల మధ్య విభాగంలో పని మొదలవుతుందని నిర్ణయించారు. ఈ సందర్భంలో రాక్ స్ట్రాటా యొక్క అదనపు భౌగోళిక సాంకేతిక పరీక్షలు, ఎలైన్‌మెంట్‌ యొక్క ఇతర భాగాలకు మార్పులు సమీక్షించబడతాయి. అనంతనాగ్ నుండి కజిగుండ్ వరకు ఉన్న 18 కిలోమీటర్ల దూరంలో ఉన్న లెగ్ 3 అక్టోబర్ 28 న ప్రధాన మంత్రి జాతికి సమర్పించారు. బారాముల్లా నుండి కుప్వారా వరకు ఉన్న ట్రాక్ పొడిగింపు 2009 సం.లో ప్రతిపాదించబడింది. 2009 లో దాని సర్వే పూర్తయింది, కానీ ప్రతిపాదన తొలగించబడింది.
పిర్ పంజాల్ రైల్వే టన్నెల్, బనిహాల్‌ రైల్వే స్టేషను ప్రారంభించారు. డిసెంబరు 9 న, ఒక ట్రయల్ రన్ కాట్రా రైల్వే స్టేషనుకు చేరుకుంది.
జూన్ 11 న ఢిల్లీ నుండి ట్రయల్ రైలు ఉధంపూర్-కాట్రా రైలు మార్గము, కాట్రా రైల్వే స్టేషను ప్రారంభించటానికి ముందు నడిచింది. జూలై 4 న ఉధంపూర్-కాట్రా రైలు మార్గము ప్రజలకు సేవల కొరకు ప్రారంభించ బడింది.
జమ్మూ - శ్రీనగర్ - బారాముల్లా రైలు మార్గము భారత దేశం నందలి జమ్మూ కాశ్మీర్ రాష్ట్రం లోని కాశ్మీర్ లోయను, జమ్మూ రైల్వే స్టేషనుతో పాటు దేశంలోని మిగిలిన ప్రాంతాలకు కూడా కలిపే ఒక రైలు మార్గము. ఈ 356 కిలోమీటర్ల రైలు మార్గము జమ్మూలో మొదలై బారాముల్లా వద్ద ముగుస్తుంది. ఇది భారత రైల్వే యొక్క ఉత్తర రైల్వే జోన్ యొక్క ఫిరోజ్‌పూర్‌ రైల్వే డివిజను యొక్క అధికార పరిధిలో ఉంది. ఈ మార్గం నిర్మాణంలో ప్రధానంగా భూకంపం మండలాలు, తీవ్రమైన ఉష్ణోగ్రతలు, నివాసానికి ఆశ్రయం కాని భూభాగం వంటి సహజ సవాళ్లను ఎదుర్కొంది. ఈ ప్రాజెక్ట్ సుదీర్ఘ, చరిత్రను కలిగి ఉంది. ఇది 2002 లో ఒక జాతీయ పథకంగా ప్రకటించిన తర్వాత త్వరితగతిన పురోగతిని సాధించింది. ఈ మార్గము పూర్తి చేయుటకు నిర్ధారిత పూర్తి తేదీ 15 ఆగష్టు 2007 అయినప్పటికీ, ఊహించని సమస్యలు వలన ఈ తేదీని అనేకసార్లు వాయిదా పడుతూ వచ్చింది.
జమ్మూ నుంచి కత్రా , బనిహాల్ నుండి బారాముల్లా వరకు చెందిన విభాగాలు నిర్మించబడ్డాయి. కత్రా నుండి బనిహాల్ వరకు ఉన్న రైలు మార్గము 2020 నాటికి పూర్తవుతుంది.
క్వాజిగాండ్, బనీహాల్ మధ్య లెగ్ 2 యొక్క 18 కిలోమీటర్ల విస్తీర్ణం 2013 జూన్ 26 న సేవకు అధికారం పొందింది. ఈ సొరంగంలో నిర్వహణ, అత్యవసర సేవల వినియోగం కోసం 3 మీటర్ల విస్తీర్ణం గల రహదారి ఉంది. దీని సగటు ఎత్తు, 1760 మీటర్లు కాగా, ప్రస్తుత రహదారి సొరంగం క్రింద 440 మీటర్లలో ఉంది. ఈ సొరంగం శీతాకాలంలో రవాణా సౌకర్యవంతంగా పని చేస్తుంది. క్వాజిగూండ్, బనీహాల్ ప్రయాణ దూరం తగ్గించింది. బనిహాల్ రైల్వే స్టేషను 1,702 మీ సగటు సముద్ర మట్టంగా ఉంది. బనిహల్ నుండి కజిగూండ్ వరకు సొరంగం ద్వారా రైళ్ళు నడుస్తాయి. మొత్తం 5 కిలోమీటర్ల బాంగంగా రైలు మార్గము ప్రాజెక్ట్ పని 2017-18 నాటికి పూర్తి అయి సేవ కోసం పనిచేస్తుందని భావించారు.
ఈ మార్గం భారత ఉపఖండంలో చేపట్టిన అత్యంత క్లిష్టమైన, కష్టమైన రైలు ప్రణాళిక. భౌగోళికంగా యువ హిమాలయాలు ఆశ్చర్యకరమైనవి, సమస్యాత్మకమైనవి. ట్రాక్ యొక్క ఎలైన్‌మెంట్ అమరిక ఎన్నడూ ఎదుర్కొనని అతిపెద్ద రైల్వే ఇంజనీరింగ్ సవాళ్లలో ఇది ఒకటి. ఇటువంటి రైలు మార్గమును, టిబెట్ యొక్క క్వింగ్జాంగ్ రైల్వే, 2006 లో పర్మాఫ్రాస్ట్ అంతటా ఉన్న, సముద్ర మట్టం కంటే 5,000 మీ పైకి ఎక్కే రైలుమార్గం దానితో, దీనిని పోల్చవచ్చు. భారతీయ ఉష్ణోగ్రతలు చాలా తక్కువగా ఉన్నప్పటికీ, ఈ ప్రాంతం భారీ హిమపాతంతో కఠినమైన శీతాకాలాలను కలిగి ఉంటుంది. పిర్ పంజాల్ శ్రేణిలో, ఎత్తైన శిఖరాలు 15,000 అ. ఎత్తులో ఉన్నాయి.
ఈ రైలు మార్గం ఒక పర్వత ప్రాంతం ద్వారా నిర్మించబడినప్పటికీ, సురక్షితమైన, మృదువైన, నమ్మదగిన ప్రయాణాన్ని అందించడానికి ఒక శాతం పరిపాలక వాలును ఏర్పాటు చేశారు. బ్యాంక్ ఇంజిన్లు అవసరం లేదు, వేగంగా, సురక్షితంగా, సున్నితమైన ప్రయాణం కోసం తయారు చేశారు. ఈ రైలు మార్గములోని రైల్వే ట్రాక్, 1,676 మి.మీ. భారతీయ బ్రాడ్ గేజ్ తోటి కాంక్రీటు స్లీపర్స్ పై నిరంతర వెల్డింగ్ చేయబడిన రైలు పట్టాలు పైన ఉంచబడతాయి. కనీస వక్రత వ్యాసార్థం 676 మీటర్లుగా, గరిష్ట వేగం గంటకు 100 కిలోమీటర్లుగా ఉంటుంది.
లెగ్ 3 అక్టోబరు 2009 నుండి అమలులో ఉంది. పీర్ పంజాల్ రేంజ్ అంతటా, బారాముల్లా నుండి బనిహాల్ వరకు ఉన్నఈ రైలు మార్గము, 130 కిలోమీటర్ల పొడవుగా ఉంది. లెగ్ 2 లోని కత్రా-బనిహాల్ సెక్షన్ 148 కి,మీ.కి, అక్టోబర్లో 25 కిలోమీటర్ల పొడవు నిర్మించబడింది. ఉధంపూర్-కాట్రా సెక్షన్ పరిశీలన కు ఏర్పాటు చేయబడింది. 2020 నాటికి కత్రా-లావోల్ రైలు మార్గము విభాగం పూర్తి అయ్యే వరకూ, జమ్మూ తావి నుండి రోడ్డు మార్గంలో బనీహల్ వరకు, బన్నిహల్ నుండి శ్రీనగర్ వరకు రైలులో ప్రయాణం చేయవచ్చు.
అన్ని టన్నెల్స్ కూడా న్యూ ఆస్ట్రియన్ టన్నెలింగ్ పద్ధతిలో నిర్మించారు. భౌగోళికంగా, అస్థిరమైన శివలిక హిల్స్ దగ్గర టన్నెలింగ్ పని చేస్తున్నప్పుడు అనేక సవాళ్లు ఎదురయ్యాయి. ముఖ్యంగా, నీరు ఉధంపూర్ నుండి కత్రా విభాగంలోకి ప్రవేశించింది. దీనికి ఉక్కు వంపులు కలిగిన తోరణాలు, అనేక అడుగులు లోతున సిమెంటు కాంక్రీటు పూత పన్లు వంటివి తీవ్రమైన పరిష్కారాలు అవసరమయ్యాయి.
ప్రధాన వంతెనలపై భవిష్యత్తులో రెట్టింపు రైలు మార్గము కోసం కేటాయింపు జరుగుతుంది. భవిష్యత్తులో విద్యుద్దీకరణ కోసం కేటాయింపులు కూడా చేయబడతాయి. అయితే రైలు మార్గం ప్రారంభంలో డీజిల్ లోకోమోటివ్‌లను ఉపయోగిస్తారు. ఈ ప్రాంతంలో ప్రస్తుతం విద్యుత్ అనేది కొరతగా ఉంది. ఈమార్గంలో 30 స్టేషన్లు ఉంటాయి, ప్రారంభంలో రోజుకు 10-12 రైళ్లు సేవలు అందిస్తాయి.
అక్టోబర్ 2018: కాంట్రాక్టర్, రైల్వే సిబ్బంది మధ్య అభిప్రాయాల వ్యత్యాసం కారణంగా చీనాబ్ బ్రిడ్జ్ పనిని నిలిపివేశారు.
బ్రూమ్ తన పరిశోధనలను జాగ్రత్తగా విశ్లేషించాడు. మోలార్ దంతాల పరిమాణంలో తేడాలను గుర్తించాడు. ఇవి మానవుడి కంటే గొరిల్లాను కొంచెం ఎక్కువగా పోలి ఉన్నాయి. దక్షిణ ఆఫ్రికాలో ఇతర పి. రోబస్టస్ అవశేషాలను కనుగొన్నారు. పి. రోబస్టస్ సగటు మెదడు పరిమాణం 410 - 530 సిసిలు మాత్రమే ఉంది. ఇది సుమారు చింపాంజీల పరిమాణంలో ఉంటుంది. పి రోబస్టస్ బహిరంగ అడవులలో, సవన్నాల్లో నివసించేవి కాబట్టి, వాటి ఆహారంలో గింజలు, దుంపల వంటి గట్టి పదార్థాలు ఉండేవని కొందరు వాదించారు. ఇటీవలి పరిశోధన ప్రకారం, ఇవి ఏవైనా తినేవని తెలిసింది. మామూలుగా తినే ఆహారం దొరకని సమయంలో మాత్రమే అవి గట్టి ఆహారాన్ని తినేవని కొందరు అభిప్రాయపడ్డారు.
బ్రూమ్ ఒక స్కాటిష్ వైద్యుడు. అప్పుడు దక్షిణాఫ్రికాలో పనిచేసేవాడు. మరిన్ని . ఆఫ్రికానస్ స్పెసిమెన్లను కనుగొని డార్ట్ వివరణను బలోపేతం చేయడానికి అతడు దక్షిణాఫ్రికాలో స్వంతంగా తవ్వకాలు ప్రారంభించాడు. ఎ. ఆఫ్రికానస్ జాతి హోదాను సమర్థించే సంపూర్ణ వయోజన అస్థిపంజరాలను కనుగొనడం, ఆధునిక మానవుల పూర్వీకుడిగా దాని స్థానాన్ని మరింతగా సమర్థించడం అతని ఉద్దేశం. 1938 లో, 70 సంవత్సరాల వయస్సులో, బ్రూమ్ దక్షిణాఫ్రికాలోని క్రోమ్‌డ్రాయ్ వద్ద త్రవ్వకాలు జరుపుతున్నపుడు, డార్ట్ కనుగొన్న ఆస్ట్రాలోపిథెకస్ ఆఫ్రికానస్‌ను పోలిన పుర్రె, దంతాల ముక్కలను కనుగొన్నాడు. కాని ఆ పుర్రెకు కొన్ని "దృఢమైన" లక్షణాలు ఉన్నాయి .
పారాంత్రోపస్ రోబస్టస్ 20, 12 లక్షల సంవత్సరాల క్రితాల మధ్య నివసించినట్లు భావిస్తున్నారు. దీనికి పెద్ద దవడలు, దవడ కండరాలూ ఉన్నాయి. దానితో పాటు సాజిట్టల్ క్రెస్ట్ (కపాలం మధ్యలో ముందు నుండి వెనుకకు ఉబ్బుగా ఉండే కిరీటం లాంటి రేఖ), అవి నివసించిన పొడి వాతావరణానికి తగినట్లుగా పెద్ద వెనుక కోర పళ్ళూ ఉన్నాయి. దాని వెనుక పళ్ళపై పింగాణికి గుంటలు పడి ఉన్నాయి. ఇది అమెలోజెనిసిస్ ఇంపెర్ఫెక్టా అనే జన్యు స్థితి వల్ల సంభవిస్తుందని శాస్త్రవేత్తలు భావిస్తున్నారు. దంతాలు ఇంత పెద్దగా అభివృద్ధి అయిన సందర్భంలో కీలకమైన జన్యువు లో అస్థిరత కారణంగా ఇది మామూలేనని భావిస్తున్నారు.
ఈ ప్రైమేట్ల దంతాలు మరే ఇతర గ్రెసైల్ ఆస్ట్రలోపిథెసీన్‌ల కంటే పెద్దవి గాను, మందంగానూ ఉన్నాయి. అవయవ నిర్మాణంలో గమనించిన వ్యత్యాసాల కారణంగా బ్రూమ్ తొలుత దీన్ని ఆస్ట్రేలియాపిథెకస్ రోబస్టస్‌గా పేర్కొన్నాడు. పుర్రె పైన, ముందు నుండి వెనుకకు ఒక ఎత్తైన మిట్ట ఉంది. మగ పి. రోబస్టస్ 1.2 మీ ఎత్తు, బరువు 54 కె.జి. మాత్రమే ఉండి ఉండవచ్చు. ఆడవి 1 మీటరు లోపు ఎత్తుతో, 40 కిలోల బరువుతో ఉండేవి. లైంగిక డైమోర్ఫిజం చాలా ఎక్కువగా ఉండేదని ఇది సూచిస్తుంది. పి. రోబస్టస్‌లో దంతాలు దాదాపు పి. బోయిసీ దంతాలంత పెద్దవిగా ఉన్నాయి.
పరాంత్రోపస్ రోబస్టస్, హోమినిన్ యొక్క "దృఢమైన" జాతికి చెందిన మొదటి ఆవిష్కరణ; పి. బోయిసీ, పి . ఏథియోపికస్‌ల కంటే చాలా ముందు దీన్ని కనుగొన్నారు. శాస్త్రవేత్తలు ఈ మూడు జాతులను వాటి స్వంత ప్రజాతి లోను, ఆస్ట్రలోపిథెకస్ ప్రజాతి లోనూ చేరుస్తూ, మారుస్తూ వచ్చారు. దీనికి కారణం చాలా సూక్ష్మమైన వివరాలలో, ఇతర "దృఢమైన" జాతులైన ఏథియోపికస్‌, బోయిసీలతో కంటే . ఆఫ్రికానస్‌ తోటే దీనికి ఎక్కువ పోలికలు ఉంటాయి. ఆస్ట్రలోపిథెకస్ ఆఫ్రికానస్ తరువాత, బ్రూమ్ కనుగొన్నదే రెండవ ఆస్ట్రలోపిథెసీన్.
దృఢమైన ఆస్ట్రాలోపిథెసిన్‌ల మాదిరిగానే, పి. రోబస్టస్ తల కూడా గొరిల్లా తల ఆకారంలో ఉంటుంది. హోమో వంశంలోని హోమినిన్‌లతో పోల్చితే దీని దవడ, దంతాలు మరింత భారీగా ఉంటాయి. పుర్రె పైనున్న సాజిట్టల్ క్రెస్ట్ పెద్ద నమలు కండరాలకు లంగరుగా పనిచేస్తుంది. పారాంత్రోపస్ రోబస్టస్ యొక్క 7 పుర్రె, "యూరిడైస్"ను, దక్షిణాది ఆఫ్రికాలోని డ్రిమోలెన్ గుహలో 1994 లో ఆండ్రీ కీజర్ కనుగొన్నాడు. ఇది 23 లక్షల సంవత్సరాల నాటిది. ఇది స్త్రీకి చెందినదై ఉండవచ్చు.
ఆస్ట్రాలోపిథెకస్ ఆఫ్రికానస్ను కనుగొన్న రేమండ్ డార్ట్, అది హోమో సేపియన్లకు పూర్వీకుడని డార్ట్ చేసిన వాదనను రాబర్ట్ బ్రూమ్ సమర్ధించాడు. అయితే, శాస్త్రవేత్తలు దీనిపై చాలా సందేహాలు వ్యక్తం చేసి, విమర్శలు చేసారు. టౌంగ్ చైల్డ్ అని పిలిచే పిల్లవాడి శిలాజాన్ని టైప్ స్పెసిమెన్‌గా చేసుకుని ఈ జాతికి పేరుపెట్టడాన్ని వారు విమర్శించారు. అటువంటి ముఖ్యమైన పని వయోజనుల పూర్తి అస్థిపంజరం మీద ఆధారపడి ఉండాలని వారు భావించారు.
శిలాజాల లోని పుర్రె, దంతాల భాగాలు అన్నీ 20 లక్షల సంవత్సరాల నాటివి. పారాంత్రోపస్ రోబస్టస్ శిలాజాలు ఉన్న స్థలాలు దక్షిణాఫ్రికాలో మాత్రమే ఉన్నాయి. ఈ స్థలాల్లో క్రోమ్‌డ్రాయ్, స్వార్ట్‌క్రాన్స్, డ్రిమోలెన్, గోండోలిన్, కూపర్స్ ఉన్నాయి. స్వార్ట్‌క్రాన్స్‌లోని గుహలో 130 అవశేషాలను కనుగొన్నారు. ఈ హోమినిన్ల పలువరుసపై చేసిన అధ్యయనంలో పి. రోబస్టస్ సగటున 17 సంవత్సరాల కంటే ఎక్కిఉవ కాలం జీవించలేదని తేలింది.
పారాంత్రోపస్ రోబస్టస్ అనేది హోమినిని తెగకు చెందిన తొలి జాతుల్లో ఒకటి. దీన్ని మొదటగా 1938 లో దక్షిణాఫ్రికాలో కనుగొన్నారు. కపాల లక్షణాలకు సంబంధించి, పి. రోబస్టస్ "బాగా నమిలే జాతి" లాగా అనిపించింది. "దృఢమైన" జాతి లక్షణాలు ఉన్న కారణంగా, మానవ శాస్త్రవేత్త రాబర్ట్ బ్రూమ్, పారాంత్రోపస్ ప్రజాతిని స్థాపించి, ఈ ఆస్ట్రలోపిథెసీన్‌ను అందులో చేర్చాడు.
పళ్ళలో స్ట్రోంటియం ఐసోటోపుల నిష్పత్తులను బట్టి 2011 లో చేసిన అధ్యయనం - దక్షిణ ఆఫ్రికా లోని ఆస్ట్రాలోపిథెకస్ ఆఫ్రికానస్, . రోబస్టస్‌ల సమూహాల్లో మగవే ఎక్కువగా ఉండేవని, ఆడజీవులు తాము పుట్టిన ప్రదేశం నుండి దూరంగా వెళ్ళి జీవించేవనీ సూచించింది.
వాణిజ్యవ్యవస్థలో వినియోగదారులకు ఉత్పత్తిని లేదా సేవను అందచేయడంలో పాలుపంచుకునే సంస్థలు, వ్యక్తులు, కార్యకలాపాలు, సమాచారం, వనరులు మొదలైనవాటితో కూడుకున్న వ్యవస్థను సరఫరా గొలుసు అంటారు. సహజ వనరులు, ముడి పదార్థాలు, విడిభాగాలు మొదలైన వాటిని తుది ఉత్పత్తిగా మార్చి వినియోగదారునికి అందించడం సరఫరా గొలుసు కార్యకలాపాల్లో భాగం.
ఉత్పత్తులను వినియోగించాక వాటిలో ఇంకా పనికొచ్చే విలువ ఉంటే వాటిని ఏ సమయంలోనైనా తిరిగి సరఫరా గొలుసు లోకి ప్రవేశ పెట్టే వీలు, అధునాతన సరఫరా గొలుసు వ్యవస్థలలో ఉంటుంది.
ఇంటర్నెట్‌లో, వినియోగదారులు నేరుగా పంపిణీదారులను సంప్రదించే వీలుంది. దీనివలన మధ్యవర్తులు తగ్గిపోయి గొలుసు పొడవు కొంతవరకు తగ్గింది.